L’equip de futbol sala ADERES-Burjassot participa en el Campionat d’Espanya en Dos Hermanas
2025-07-24

Emocionats, nerviosos per pujar en avió i molt concentrats per a aconseguir un gran resultat en el Campionat d’Espanya. Així és com han viatjat els esportistes que componen l’equip de futbol sala ADERES Burjassot que, junt amb el seu entrenador i delegats, han posat rumb a Dos Hermanas per a participar en el campionat organitzat per la Federació Espanyola d’Esports per a persones amb discapacitat intel·lectual (FEDDI).

Els jugadors d’ADERES comencen hui mateix, dijpus 15, la seua participació en el campionat i esperen que els resultats els acompanyen fins a arribar a la fase final, la qual tindrà lloc al llarg del cap de setmana.

En la primera part de la competició, una petita lliga, els de Burjassot s’enfrontaran al AFIDANCE, a “El Madroño” i a “El Bellotín”. Després d’aquests tres partits, i depenent dels resultats obtinguts per cadascun dels equips, es celebrarà la semifinal i la final del campionat.